

**Referat fra årsmøtet i Djupvika hyttevel, 12. juli 2025**

**Til stede fra styret**: Kari Wigum, Bente Ertsgaard og Nils Martin Withbro

**Forfall:** Trude Søreng og Morten Eilertsen

**Hytteeiere til stede**: 20 stemmeberettigede

**Sak 1. Godkjenning av innkalling og saksliste**

Innkalling og saksliste godkjent

**Sak 2. Styrets årsberetning**

Gjennomgang av årsberetning v/styreleder Kari

Årsberetning godkjent

**Sak 3. Regnskap og budsjett samt fastsettelse av kontingent for 2024/2025**

Gjennomgang v/kasserer Bente

* Regnskap 2024. Ingen kommentarer- godkjent
* Budsjett 2025. Ingen kommentarer- godkjent

Styrets innstilling: *Styret i Djupvika Hyttevel foreslår å holde årsavgiften på 1000,-/år.*

Ingen kommentarer – godkjent

**Sak 4. Behandling av innkomne saker**

Ingen innkomne saker

**Sak 5. Saker til orientering**

**Saker til orientering:**

1. Bryggeanlegg

Styreleder for bryggeanlegget er Sigmund Virik

Det mangler noe arbeid før alt er ferdig. Veien ut til brygga skal gruses opp. Alle kan bruke bryggen til soling og bading. Det er 3-4 gjesteplasser på utsiden av bryggen som kan brukes av alle.

1. Platting i Bjørnfjære.

Det er støpt en plate. Det skal legges på treverk, ordnes trapp i fremkant og plass til grillene i bakkant, ansvarlig Nils Martin

1. Vedlikehold

Volleyballbane må slås og sprøytes med roundup, ansvarlig Nils Martin

Lavoen må repareres (det har blitt noen hull), ansvarlig aktivitetskomiteen

Fotballbanen må oppgraderes – brøyteren kommer og kikker på om han kan bidra, ansvarlig aktivitetskomiteen

**Sak 6. Valg**

Innstilling fra valgkomite som består av Terje Talmo og Erik Iversen:

**Leder:**

Kari Wigum På valg, tar gjenvalg 2 år

**Styremedlem og veiansvarlig**:

Nils Martin Withbro På valg, tar gjenvalg 2 år

**Styremedlem:**

Morten Eilertsen,  Ikke på valg

**Kasserer:**

Bente Ertsgaard Ikke på valg

**Sekretær:**

Trude Søreng På valg, tar gjenvalg 1 år

**Varamedlem:**

Ståle Sirnes På valg, tar gjenvalg 2 år

**Aktivitetsansvarlige:**

Lily Rydback Ny i komiteen, velges for 2 år

Linda Elisabeth Drivenes Ikke på valg

Andreas Larem Ikke på valg

**Valgkomite**:

Erik Iversen Ikke på valg

Terje Talmo Ikke på valg

**Valg gjennomført, foreslåtte kandidater er valgt.**

**Styrets sammensetning 2025/2026:**

Leder: Kari Wigum, 2 år

Styremedlem og veiansvarlig: Nils Martin Withbro, 2 år

Styremedlem: Morten Eilertsen, 1 år

Kasserer: Bente Ertsgaard, 1 år

Sekretær: Trude Søreng, 1 år

Varamedlem: Ståle Sirnes, 2 år

Aktivitetsansvarlige: Lily Rydback, 2 år

Linda Elisabeth Drivenes 1 år

Andreas Larem, 1 år

Valgkomite:  Erik Iversen 1 år

Terje Talmo, 1 år

Styret takker valgkomiteen

**Sak 7. Eventuelt**

Det stilles igjen spørsmål til lovligheten av **manglende utslippstillatelse** på to hytter som ikke er tilkoblet hovedanlegget. Jf. referat fra årsmøtet 2023, sak 5 f), samt Årsberetning 2024, der saken ble oppdatert etter dialog med Levanger kommune etter årsmøtet 2023.

Styret har gjort en ny henvendelse til Levanger kommune uten å få noen tilbakemelding.

**Det vi vet så langt:**

Lovhjemmel

Det fremgår av forurensingsforskriften § 12-1, at den omfatter hytter hvor det er innlagt vann.

* ***§ 12-1.Virkeområde for kapittel 12***

[*Kapittel 12*](https://lovdata.no/forskrift/2004-06-01-931/kap12)*gjelder for utslipp av sanitært avløpsvann fra bolighus, hytter, turistbedrifter og lignende virksomhet med utslipp mindre enn 50 pe. For virksomhet som kun slipper ut gråvann, gjelder dette kapittel bare dersom det er innlagt vann.*

Det følger at § 12-3 at utslipp etablert før 1. januar 2007, som ikke økes vesentlig, er tillatt i den grad dette følger av § 12-16.

#### § 12-3. Krav om tillatelse

*Ingen kan sette i verk nye utslipp eller øke utslipp vesentlig uten at tillatelse er gitt i medhold av*[*§ 12-5*](https://lovdata.no/forskrift/2004-06-01-931/%C2%A712-5)*.*

*Utslipp etablert før 1. januar 2007, som ikke økes vesentlig, er tillatt i den grad dette følger av*[*§ 12-16*](https://lovdata.no/forskrift/2004-06-01-931/%C2%A712-16)*.*

Det følger at forurensingsforskriften § 12-16 andre ledd, at utslipp av gråvann etablert før 1. januar 2007 er lovlige.

Det følger videre av § 12-16 andre ledd at kommunen kan ha strengere regler enn forurensningsforskriften, men dette krever hjemmel enten i forskrift eller enkelt vedtak.

#### *§ 12-16.* Forholdet til eksisterende utslipp

*Tillatelser til utslipp av sanitært avløpsvann gitt i medhold av*[*forurensningsloven*](https://lovdata.no/lov/1981-03-13-6)*og tilhørende forskrifter før 1. januar 2007 er fortsatt gjeldende.*

*Utslipp etablert før 1. januar 2007 og som det på tidspunkt for etablering ikke måtte innhentes tillatelse for etter det på den tid gjeldende regelverk, er fortsatt lovlige. Kommunen kan likevel i forskrift eller enkeltvedtak bestemme at slike utslipp er ulovlige etter en fastsatt frist.*

Styrets aktivitet i saken, etter årsmøtet 2023

Styret bad om å få oversendt en slik hjemmel, men dette er p.t. ikke mottatt fra Levanger kommune.

Imidlertid mottok styret et svar fra Levanger kommune om at utslipp av gråvann er søknadspliktig, men dette svaret tilfredsstiller ikke kravene til en hjemmel jfr. forurensningsforskriften § 12-16, hvor det kun er forskrift eller et enkelt vedtak som oppfyller kravet om hjemmel.

Styret har mottatt et søknadskjema fra Levanger kommune, men dette søknadskjemaet gjelder etablering av nye utslipp eller vesentlig økning av eksisterende utslipp og gjelder ikke eksiterende utslipp av gråvann etablert før januar 2007. Dette søknadskjemaet er for øvrig i henhold de kravene som fremgår av forurensningsforskriften kapittel 12.

Veien videre i ovennevnte sak

Dette betyr at inntil styret mottar en forskrift eller et enkelt vedtak fra Levanger kommune som er strengere en forurensningsforskriften kapittel 12, så vurdere vi den rettslige situasjonen slik at det ikke foregår noen utslipp i Djupvika Hyttevel som er ulovlige.

Dersom Levanger kommune imidlertid oversender en hjemmel for krav om søknad om utslipp av gråvann etablert før 1. januar 2007, samt et søknadskjema, så vil disse bli sendt til de hytteeieren dette gjelder.

Søknadsskjema som p.t. ligger på Levanger kommune sin hjemmeside finnes her:

[Søknad om utslipp av sanitært avløpsvann fra hus og hytter](https://www.levanger.kommune.no/_f/p1/i33358386-01db-48c3-b06b-132d76a8fb8a/utslippstillatelse.pdf)

Hytteeiere i Djupvika vil holdes orientert om saken når ny informasjon foreligger.

Djupvika 22.juli 2025

**Styret i Djupvika Hyttevel**

*Referatet gjøres tilgjengelig på Djupvika hyttevel sin hjemmeside, sammen med relevante vedlegg:*

* Innkalling til årsmøte 2025
* Årsmøte i Djupvika hyttevel 2025.
* Presentasjon
* Årsberetning 2024-2025
* Regnskap og budsjett